กฎกระทรวง (พ.ศ. 2537) ออกตามความในพระราชบัญญัติเครื่องแบบนักเรียนของโรงเรียนในสังกัดกระทรวงกลาโหม พ.ศ. 2521 ว่าด้วยเครื่องแบบนักเรียนพยาบาลทหารเรือ
วันที่ประกาศ: 1994-07-15

content: กฎกระทรวง (พ.ศ. ๒๕๓๗) ออกตามความในพระราชบัญญัติเครื่องแบบนักเรียนของโรงเรียนในสังกัด กระทรวงกลาโหม พ.ศ. ๒๕๒๑ ว่าด้วยเครื่องแบบนักเรียนพยาบาลทหารเรือ
content: อาศัยอำนาจตามความในมาตรา ๔ และมาตรา ๖ แห่งพระราชบัญญัติเครื่องแบบนักเรียนของโรงเรียนในสังกัดกระทรวงกลาโหม พ.ศ. ๒๕๒๑ รัฐมนตรีว่าการกระทรวงกลาโหมออกกฎกระทรวงไว้ ดังต่อไปนี้
sectionNo: 1
content: ข้อ ๑ ประเภท ชนิด และลักษณะของเครื่องแบบนักเรียนพยาบาลทหารเรือ วิทยาลัยพยาบาลกองทัพเรือ ในสังกัดกระทรวงกลาโหม ให้เป็นไปตามที่กำหนดในกฎกระทรวงนี้
sectionNo: 1
content: หมวด ๑ ประเภทและชนิดของเครื่องแบบ
sectionNo: 2
content: ข้อ ๒ เครื่องแบบนักเรียนพยาบาลทหารเรือ มี ๒ ประเภท คือ เครื่องแบบนักเรียนพยาบาลศาสตร์ และเครื่องแบบนักเรียนพยาบาลศาสตร์ระดับต้น
sectionNo: 3
content: ข้อ ๓ เครื่องแบบนักเรียนพยาบาลศาสตร์มี ๙ ชนิด คือ เครื่องแบบปกติขาวคอแบะ เครื่องแบบปกติขาวคอพับ เครื่องแบบปกติคอพับ เครื่องแบบลำลอง เครื่องแบบฝึก เครื่องแบบกันหนาว เครื่องแบบปฏิบัติงานพยาบาลซึ่งใช้ในงานพิธี เครื่องแบบปฏิบัติงานพยาบาลปกติ และเครื่องแบบปฏิบัติงานอนามัย (๑) เครื่องแบบปกติขาวคอแบะ
sectionNo: 3
content: ประกอบด้วย (ก) หมวกพับปีก (ข) เสื้อชั้นนอกคอแบะสีขาว และให้ใช้เสื้อคอพับสีขาว แขนยาว และผูกผ้าผูกคอสีน้ำเงินดำห้อยชายทั้งสองข้างเสมอดุมเม็ดที่สองประกอบด้วย (ค) กระโปรงสีขาว (ง) ถุงเท้าสีน้ำตาลอ่อน (จ) รองเท้าหุ้มส้นหนังสีขาว (๒) เครื่องแบบปกติขาวคอพับ ประกอบด้วย (ก) หมวกพับปีก (ข) เสื้อคอพับสีขาว
sectionNo: 3
content: และให้ผูกผ้าผูกคอสีน้ำเงินดำห้อยชายทั้งสองข้างเสมอดุมเม็ดที่สองประกอบด้วย (ค) เข็มขัดสีขาว (ง) กระโปรงสีขาว หรือกางเกงขายาวสีขาว (จ) รองเท้าหุ้มส้นหนังสีขาว (๓) เครื่องแบบปกติคอพับ ประกอบด้วย (ก) หมวกพับปีก (ข) เสื้อคอพับสีขาว
sectionNo: 3
content: และให้ผูกผ้าผูกคอสีน้ำเงินดำห้อยชายทั้งสองข้างเสมอดุมเม็ดที่สองประกอบด้วย (ค) เข็มขัดสีดำ (ง) กระโปรงสีน้ำเงินดำ หรือกางเกงขายาวสีน้ำเงินดำ (จ) รองเท้าหุ้มส้นหนังสีดำ (๔) เครื่องแบบลำลอง ประกอบด้วย (ก) หมวกหนีบสีน้ำเงินดำ (ข) เสื้อคอพับสีขาว แขนสั้น (ค) เข็มขัดสีดำ (ง) กระโปรงสีน้ำเงินดำ
sectionNo: 3
content: หรือกางเกงขายาวสีน้ำเงินดำ (จ) รองเท้าหุ้มส้นหนังสีดำ (๕) เครื่องแบบฝึก ประกอบด้วย (ก) หมวกแก๊ปทรงอ่อนสีกากีแกมเขียว (ข) เสื้อคอเปิดแขนยาวสีกากีแกมเขียว และให้ใช้เสื้อยืดคอกลมสีกากีแกมเขียวประกอบด้วย (ค) เข็มขัดด้ายถักสีกากีแกมเขียว (ง) กางเกงขายาวสีกากีแกมเขียว (จ) รองเท้าสูงครึ่งน่องหนังสีดำ (๖)
sectionNo: 3
content: เครื่องแบบกันหนาว ประกอบด้วย (ก) หมวกพับปีก (ข) เสื้อชั้นนอกคอแบะสีน้ำเงินดำ และให้ใช้เสื้อคอพับสีขาวแขนยาว และผูกผ้าผูกคอสีน้ำเงินดำห้อยชายทั้งสองข้างเสมอดุมเม็ดที่สองประกอบด้วย (ค) กระโปรงสีขาว (ง) ถุงเท้าสีน้ำตาลอ่อน (จ) รองเท้าหุ้มส้นหนังสีขาว เมื่อใช้เครื่องแบบชนิดนี้ไม่ประดับอินทรธนู (๗)
sectionNo: 3
content: เครื่องแบบปฏิบัติงานพยาบาลซึ่งใช้ในงานพิธี ประกอบด้วย (ก) หมวกพยาบาลสีขาว (ข) เสื้อกระโปรงติดกันสีขาว แขนยาว (ค) ถุงเท้ายาวสีขาว (ง) รองเท้าหุ้มส้นหนังสีขาว (๘) เครื่องแบบปฏิบัติงานพยาบาลปกติ ประกอบด้วย (ก) หมวกพยาบาลสีขาว (ข) เสื้อกระโปรงติดกันสีขาว แขนสั้น (ค) ถุงเท้าสั้นสีขาว (ง)
sectionNo: 3
content: รองเท้าหุ้มส้นผ้าใบหรือหนัง พื้นยาง สีขาว (๙) เครื่องแบบปฏิบัติงานอนามัย ประกอบด้วย (ก) เสื้อคอเปิดสีฟ้าและกางเกงขายาวสีฟ้า หรือเสื้อกระโปรงติดกันสีฟ้า (ข) รองเท้าหุ้มส้นหนังสีดำ
sectionNo: 4
content: ข้อ ๔ เครื่องแบบนักเรียนพยาบาลศาสตร์ระดับต้นมี ๗ ชนิด คือ เครื่องแบบปกติขาวคอพับ เครื่องแบบปกติคอพับ เครื่องแบบลำลอง เครื่องแบบฝึก เครื่องแบบปฏิบัติงานพยาบาลซึ่งใช้ในงานพิธี เครื่องแบบปฏิบัติงานพยาบาลปกติ และเครื่องแบบปฏิบัติงานอนามัย (๑) เครื่องแบบปกติขาวคอพับ ประกอบด้วย (ก) หมวกพับปีก (ข)
sectionNo: 4
content: เสื้อคอพับสีขาว และให้ผูกผ้าผูกคอสีน้ำเงินดำห้อยชายทั้งสองข้างเสมอดุมเม็ดแรกประกอบด้วย (ค) เข็มขัดสีขาว (ง) กระโปรงสีขาวหรือกางเกงขายาวสีขาว (จ) รองเท้าหุ้มส้นหนังสีดำ (๒) เครื่องแบบปกติคอพับ ประกอบด้วย (ก) หมวกพับปีก (ข) เสื้อคอพับสีขาว
sectionNo: 4
content: และให้ผูกผ้าผูกคอสีน้ำเงินดำห้อยชายทั้งสองข้างเสมอดุมเม็ดแรกประกอบด้วย (ค) เข็มขัดสีดำ (ง) กระโปรงสีน้ำเงินดำหรือกางเกงขายาวสีน้ำเงินดำ (จ) รองเท้าหุ้มส้นหนังสีดำ (๓) เครื่องแบบลำลอง ประกอบด้วย (ก) หมวกหนีบสีน้ำเงินดำ (ข) เสื้อคอพับสีขาว แขนสั้น (ค) เข็มขัดสีดำ (ง) กระโปรงสีน้ำเงินดำ
sectionNo: 4
content: หรือกางเกงขายาวสีน้ำเงินดำ (จ) รองเท้าหุ้มส้นหนังสีดำ (๔) เครื่องแบบฝึก ประกอบด้วย (ก) หมวกแก๊ปทรงอ่อนสีกากีแกมเขียว (ข) เสื้อคอเปิดแขนยาวสีกากีแกมเขียว และให้ใช้เสื้อยืดคอกลมสีกากีแกมเขียวประกอบด้วย (ค) เข็มขัดด้ายถักสีกากีแกมเขียว (ง) กางเกงขายาวสีกากีแกมเขียว (จ) รองเท้าสูงครึ่งน่องหนังสีดำ (๕)
sectionNo: 4
content: เครื่องแบบปฏิบัติงานพยาบาลซึ่งใช้ในงานพิธี ประกอบด้วย (ก) หมวกพยาบาลสีขาว (ข) เสื้อกระโปรงติดกันสีขาว แขนยาว (ค) ถุงเท้ายาวสีขาว (ง) รองเท้าหุ้มส้นหนังสีขาว (๖) เครื่องแบบปฏิบัติงานพยาบาลปกติ ประกอบด้วย (ก) หมวกพยาบาลสีขาว (ข) เสื้อกระโปรงติดกันสีขาว แขนสั้น (ค) ถุงเท้าสั้นสีขาว (ง)
sectionNo: 4
content: รองเท้าหุ้มส้นผ้าใบหรือหนัง พื้นยาง สีขาว (๗) เครื่องแบบปฏิบัติงานอนามัย ประกอบด้วย (ก) เสื้อคอเปิดสีฟ้าและกางเกงขายาวสีฟ้า หรือเสื้อกระโปรงติดกันสีฟ้า (ข) รองเท้าหุ้มส้นหนังสีดำ
sectionNo: 2
content: หมวด ๒ ลักษณะของเครื่องแบบ
sectionNo: 5
content: ข้อ ๕ หมวก มี ๔ ชนิด คือ (๑) หมวกพับปีก ตัวหมวกทำด้วยสักหลาดหรือเสิร์จสีน้ำเงินดำพับปีกด้านข้างทั้งสองด้าน มีผ้าพันหมวกทำด้วยสักหลาดหรือเสิร์จสีน้ำเงินดำ กว้าง ๔ เซนติเมตร ปลายทั้งสองข้างตัดชายเป็นรูปหางนกแซงแซวห้อยไปทางด้านหลัง ปลอกหมวกทำด้วยผ้าขาว และมีตราหน้าหมวกต่างกัน คือ (ก)
sectionNo: 5
content: นักเรียนพยาบาลศาสตร์ ทำด้วยโลหะสีเงิน เป็นรูปพญานาคพันสมอในวงขดเชือก ภายใต้พระมหามงกุฎรองรับด้วยใบชัยพฤกษ์ข้างละ ๓ ใบผูกเป็นช่อปลายโค้งโอบขึ้นบนทั้งสองข้าง พระมหามงกุฎ วงขดเชือกและใบชัยพฤกษ์ปักด้วยดิ้นทองหรือทำด้วยวัตถุเทียมดิ้นทองบนพื้นเบาะสักหลาดสีน้ำเงินดำ ขนาดของตราหน้าหมวกกว้าง ๕ เซนติเมตร สูง
sectionNo: 5
content: ๖ เซนติเมตร (ข) นักเรียนพยาบาลศาสตร์ระดับต้น ทำด้วยโลหะสีทองเป็นรูปสมอภายใต้พระมหามงกุฎมีรัศมี สูง ๔ เซนติเมตร (๒) หมวกหนีบสีน้ำเงินดำ ทำด้วยผ้าหรือเสิร์จสีน้ำเงินดำตอนหน้าและตอนหลังลาดมน มีสาบโดยรอบ ยอดสันหมวกมีกลีบ ด้านขวามีรอยพับด้านซ้ายมีตราหน้าหมวกต่างกัน คือ (ก) นักเรียนพยาบาลศาสตร์
sectionNo: 5
content: ลักษณะเช่นเดียวกับ (๑) (ก) เว้นแต่พระมหามงกุฎ วงขดเชือกและใบชัยพฤกษ์ทำด้วยโลหะสีทอง บนพื้นสีดำ ขนาดของตราหน้าหมวก กว้าง ๒.๕ เซนติเมตร สูง ๒.๗๕ เซนติเมตร (ข) นักเรียนพยาบาลศาสตร์ระดับต้น ทำด้วยโลหะสีทองเป็นรูปสมอภายใต้พระมหามงกุฎมีรัศมี สูง ๓ เซนติเมตร (๓) หมวกพยาบาล
sectionNo: 5
content: ทำด้วยผ้าสีขาวเย็บติดกันเป็นรูปหมวกพยาบาลโดยมีขอบหมวกกว้าง ๘ เซนติเมตร ด้านหลังตรงจุดที่เย็บติดกัน มีดุมสีขาวขนาดเส้นผ่าศูนย์กลาง ๐.๓ เซนติเมตร (๔) หมวกแก๊ปทรงอ่อนสีกากีแกมเขียว ลักษณะเป็นรูปทรงแปดเหลี่ยมมีตราหน้าหมวกเป็นรูปสมอ ปักด้วยด้ายหรือไหมสีเหลืองจำปา ภายใต้พระมหามงกุฎมีรัศมี สูง ๓ เซนติเมตร
sectionNo: 6
content: ข้อ ๖ เสื้อมี ๗ ชนิด คือ (๑) เสื้อชั้นนอกคอแบะสีขาว คอแบะแบบปลายแหลม มีตะเข็บหลัง ๓ ตะเข็บ ที่แนวสาบเสื้อมีดุมโลหะสีทองขนาดใหญ่ ๓ ดุม อกเสื้อทั้งสองข้างมีปกกระเป๋าชายแหลม ๓ ชาย แนวชายเสื้อเมื่อซ้อนทับกันเป็นเส้นตรง (๒) เสื้อชั้นนอกคอแบะสีน้ำเงินดำ ทำด้วยสักหลาดหรือเสิร์จสีน้ำเงินดำ
sectionNo: 6
content: ลักษณะเช่นเดียวกับเสื้อชั้นนอกคอแบะสีขาว (๓) เสื้อคอพับสีขาว (ก) สำหรับนักเรียนพยาบาลศาสตร์ ปลายปกแหลม คอพับตอนหน้า กว้าง ๕ เซนติเมตร มีดุมสีขาวที่คอ ๑ ดุม ไม่มีสาบนอก มีแนวสาบเสื้อมีดุมโลหะสีทองขนาดเล็ก ๓ ดุม แขนยาวรัดข้อมือขัดดุมสีขาวข้างละ ๑ ดุม หรือแขนสั้นเหนือข้อศอก ๖ เซนติเมตร พับปลายแขน ๓
sectionNo: 6
content: เซนติเมตร (ข) สำหรับนักเรียนพยาบาลศาสตร์ระดับต้น ปกแบบคอบัวปลายปกแหลม ที่แนวสาบเสื้อมีดุมโลหะสีทองขนาดเล็ก ๓ ดุม แขนยาวรัดข้อมือขัดดุมสีขาวข้างละ ๑ ดุม หรือแขนสั้นเหนือข้อศอก ๖ เซนติเมตร พับปลายแขน ๓ เซนติเมตร (๔) เสื้อกระโปรงติดกันสีขาว แขนยาวหรือแขนสั้น (ก) เสื้อกระโปรงติดกันสีขาวแขนยาว
sectionNo: 6
content: ปกแบะปลายปกแหลมแขนยาวรัดข้อมือขัดดุมโลหะสีทองรูปรีข้างละ ๒ ดุม ปลายแขนพับออกและเฉียงขึ้น ส่วนเฉียงด้านบน กว้าง ๕ เซนติเมตร ส่วนเฉียงด้านล่าง กว้าง ๔ เซนติเมตร แนวอกเสื้อผ่าตลอดจนถึงเอวมีดุมโลหะสีทองขนาดเล็ก ๓ ดุม และผ่าติดต่อเป็นมุมฉากไปจรดข้างเอว ด้านซ้ายอกเสื้อทั้งสองข้างมีเกล็ดยาวตลอดข้างละ ๕
sectionNo: 6
content: เกล็ด แต่ละเกล็ดห่างกัน ๐.๕ เซนติเมตร ตัวเสื้ออัดจีบรอบเอวแบบเอวถ่วง แผ่นเสื้อด้านหลังต่อสาบบ่าเลยไปข้างหลังถึงกลางหลัง กว้าง ๑๕ เซนติเมตร เฉียงขึ้นไปโคนแขนทั้งสองด้าน กว้าง ๘ เซนติเมตร มีสายคาดเอวติดกับตัวเสื้อ กว้าง ๓.๕ เซนติเมตร มีดุมโลหะสีทองขนาดเล็ก ๑ ดุม กระโปรงเป็นแบบ ๖ ชิ้น ยาวคลุมเข่า
sectionNo: 6
content: มีกระเป๋าระดับใต้สายคาดเอวข้างละ ๑ กระเป๋า ปากกระเป๋าเฉียงลงทางด้านข้าง (ข) เสื้อกระโปรงติดกันสีขาวแขนสั้น สำหรับนักเรียนพยาบาลศาสตร์ ลักษณะเช่นเดียวกับ (ก) เว้นแต่แขนสั้นเหนือข้อศอก ๖ เซนติเมตร ปลายแขนพับออกและเฉียงขึ้น ส่วนเฉียงด้านบน กว้าง ๖ เซนติเมตร ส่วนเฉียงด้านล่าง กว้าง ๔ เซนติเมตร
sectionNo: 6
content: และที่อกเสื้อไม่มีเกล็ด (ค) เสื้อกระโปรงติดกันสีขาวแขนสั้น สำหรับนักเรียนพยาบาลศาสตร์ระดับต้น ลักษณะเช่นเดียวกับ (ข) เว้นแต่เป็นปกแบบคอพับปลายปกมน เมื่อใช้เสื้อกระโปรงติดกันสีขาวแขนยาว ให้ติดเครื่องหมายสถาบันที่ปกเสื้อด้านซ้าย
sectionNo: 6
content: และเมื่อใช้เสื้อกระโปรงติดกันสีขาวแขนสั้นให้ปักชื่อที่อกเสื้อด้านขวาด้วยด้ายหรือไหมสีน้ำเงินดำ ขนาดอักษร สูง ๑ เซนติเมตร กับให้ติดเครื่องหมายสถาบันที่ปกเสื้อด้านซ้ายด้วย (๕) เสื้อกระโปรงติดกันสีฟ้า ลักษณะเช่นเดียวกับเสื้อกระโปรงติดกันสีขาวแขนสั้นตาม (๔) (ข) (๖) เสื้อคอเปิดสีฟ้า ปกแบะปลายปกแหลม
sectionNo: 6
content: แขนสั้นเหนือข้อศอก ๖ เซนติเมตร ปลายแขนพับออกและเฉียงขึ้น ส่วนเฉียงด้านบน กว้าง ๖ เซนติเมตร ส่วนเฉียงด้านล่าง กว้าง ๔ เซนติเมตร แนวอกเสื้อผ่าหน้าตลอดความยาวคลุมสะโพกมีดุมโลหะสีทองขนาดเล็ก ๔ ดุม มุมกระเป๋าและปกกระเป๋าเป็นรูปตัดพองาม ด้านหลังต่อสาบบ่าเลยไปข้างหลังถึงกลางหลัง กว้าง ๑๕ เซนติเมตร
sectionNo: 6
content: เฉียงขึ้นไปโคนแขนทั้งสองด้าน กว้าง ๘ เซนติเมตร ต่อจากสาบด้านหลังเป็นแยก ๒ แผ่น เย็บติดกันตรงแนวกลางหลังโดยปล่อยส่วนชายสูงขึ้นมาจากชายเสื้อประมาณ ๑๐ เซนติเมตร (๗) เสื้อคอเปิดแขนยาวสีกากีแกมเขียว ปกแบะปลายปกแหลม ตัวเสื้อด้านหน้าผ่าตลอด ที่แนวสาบเสื้อตั้งแต่ระดับอกมีสาบซ่อนดุมกลบแบนสีกากีแกมเขียว ๔
sectionNo: 6
content: ดุม หรือจะใช้ซิปแทนก็ได้ ที่อกเสื้อทั้งสองข้างมีกระเป๋าปะรูปสี่เหลี่ยมมีปกข้างละ ๑ กระเป๋า มุมกระเป๋าด้านล่างและปกกระเป๋าตัดมุม ซ่อนดุมขัดกระเป๋าสีกากีแกมเขียว ๑ ดุม แขนเสื้อยาวไม่รัดข้อมือที่ปลายแขนผ่าลึก ๗.๕ เซนติเมตร ขอบแขนเสื้อมีรังดุม ๑ รัง และมีดุมสีกากีแกมเขียวเรียงตามขอบแขนเสื้อข้างละ ๒ ดุม
sectionNo: 6
content: เมื่อสวมเสื้อนี้ให้สอดชายเสื้อไว้ในกางเกง ในบางโอกาสจะสวมโดยพับแขนเสื้อทั้งสองข้างไว้เหนือข้อศอกก็ได้
sectionNo: 7
content: ข้อ ๗ กระโปรงและกางเกง มี ๖ ขนิด คือ (๑) กระโปรงสีขาว เป็นกระโปรง ๓ ชิ้น ด้านหน้า ๑ ชิ้น มีกระเป๋าเจาะไม่มีปกข้างละ ๑ กระเป๋า ปากกระเป๋าเฉียงลงทางข้างเล็กน้อย ด้านหลัง ๒ ชิ้น ตรงชายจีบพับทบเข้าหากัน มีซิปหลัง ยาวคลุมเข่า ชายกระโปรงไม่บาน (๒) กระโปรงสีน้ำเงินดำ ลักษณะเช่นเดียวกับกระโปรงสีขาว (๓)
sectionNo: 7
content: กางเกงขายาวสีขาว แบบสากลมีจีบด้านหน้าข้างละ ๒ จีบ ไม่พับปลายขา ยาวคลุมข้อเท้า ปลายขากว้างไม่น้อยกว่า ๑๖ เซนติเมตร และไม่เกิน ๒๔ เซนติเมตร ผ่าเอวด้านซ้าย ที่ขอบเอวมีห่วงทำด้วยผ้าสีเดียวกับกางเกง กว้างไม่เกิน ๑ เซนติเมตร สำหรับสอดเข็มขัด ที่แนวตะเข็บด้านข้างมีกระเป๋าเจาะข้างละ ๑ กระเป๋า
sectionNo: 7
content: ด้านหลังมีกระเป๋าเจาะไม่มีปกสองข้าง ข้างละ ๑ กระเป๋า กึ่งกลางปากกระเป๋าขัดดุมขนาดเล็กสีเดียวกับกางเกง (๔) กางเกงขายาวสีน้ำเงินดำ ลักษณะเช่นเดียวกับกางเกงขายาวสีขาว (๕) กางเกงขายาวสีฟ้า ลักษณะเช่นเดียวกับกางเกงขายาวสีขาว (๖) กางเกงขายาวสีกากีแกมเขียว ไม่พับปลายขา มีหูที่ขอบกางเกง
sectionNo: 7
content: ด้านหน้ามีกระเป๋าในตัวเฉียงข้างไม่มีปกข้างละ ๑ กระเป๋า ด้านหลังมีกระเป๋าปะสี่เหลี่ยมไม่มีปกข้างละ ๑ กระเป๋า กระเป๋าด้านข้างมีรังดุม ๑ รัง และมีดุมสีกากีแกมเขียวติดกับตัวกางเกง ๑ ดุม
sectionNo: 8
content: ข้อ ๘ ผ้าผูกคอสีน้ำงินดำ ทำด้วยผ้าสีน้ำเงินดำ ชายผ้าผูกคอทั้งสองข้าง ตัดมุม ชายด้านล่างหักมุม ๑๒๐ องศา ปลายทั้งสองข้างของชายผ้าผูกคอห่างกัน ๘.๕ เซนติเมตร
sectionNo: 9
content: ข้อ ๙ เข็มขัด มี ๓ ชนิด คือ (๑) เข็มขัดสีดำ ทำด้วยหนังหรือวัตถุเทียมหนังสีดำ หรือด้ายถักหรือวัตถุเทียมด้ายถักสีดำ กว้าง ๓.๒ เซนติเมตร หัวเข็มขัดทำด้วยโลหะสีทองรูปสี่เหลี่ยมผืนผ้าทางนอนมุมมน กว้าง ๓.๖ เซนติเมตร ยาว ๕ เซนติเมตร มีรูปสมอภายใต้พระมหามงกุฎมีรัศมีโอบล้อมด้วยพวงใบชัยพฤกษ์
sectionNo: 9
content: ดุนนูนอยู่กึ่งกลางหัวเข็มขัด ไม่มีเข็มสำหรับสอดรู ปลายสายมนแหลมสำหรับเข็มขัดที่ทำด้วยหนังหรือวัตถุเทียมหนังหรือปลายสายตัดตรงและหุ้มด้วยโลหะสีดำ กว้าง ๑ เซนติเมตร สำหรับเข็มขัดที่ทำด้วยด้ายถักหรือวัตถุเทียมด้ายถัก (๒) เข็มขัดสีขาว มีลักษณะเช่นเดียวกับเข็มขัดตาม (๑)
sectionNo: 9
content: เว้นแต่เข็มขัดที่ทำด้วยด้ายถักหรือวัตถุเทียมด้ายถักปลายสายตัดตรงและหุ้มด้วยโลหะสีทอง (๓) เข็มขัดสีกากีแกมเขียว มีลักษณะเช่นเดียวกับเข็มขัดตาม (๒) เว้นแต่ทำด้วยด้ายถักหรือวัตถุเทียมด้ายถัก
sectionNo: 10
content: ข้อ ๑๐ ดุมโลหะสีทอง มีลายดุนรูปสมอภายใต้พระมหามงกุฎ มี ๓ ชนิด คือ (๑) ดุมโลหะสีทองขนาดใหญ่ เส้นผ่าศูนย์กลาง ๒.๕ เซนติเมตร (๒) ดุมโลหะสีทองขนาดเล็ก เส้นผ่าศูนย์กลาง ๑.๕ เซนติเมตร (๓) ดุมโลหะสีทองรูปรี กว้าง ๑ เซนติเมตร ยาว ๓ เซนติเมตร
sectionNo: 11
content: ข้อ ๑๑ รองเท้ามี ๔ ชนิด คือ (๑) รองเท้าหุ้มส้นหนังสีขาว ชนิดไม่ผูกเชือก ส้นสูงไม่เกิน ๖ เซนติเมตร (๒) รองเท้าหุ้มส้นหนังสีดำ ลักษณะเช่นเดียวกับรองเท้าหุ้มส้นหนังสีขาว (๓) รองเท้าหุ้มส้นผ้าใบหรือหนัง พื้นยาง สีขาว ส้นเตี้ย (๔) รองเท้าสูงครึ่งน่องหนังสีดำ ชนิดผูกเชือก รองเท้าทุกชนิดไม่มีลวดลาย มีส้น
sectionNo: 11
content: และพื้นทำด้วยหนังหรือวัตถุเทียมหนัง ยกเว้นรองเท้าตาม (๓)
sectionNo: 12
content: ข้อ ๑๒ ถุงเท้า มี ๓ ชนิด คือ (๑) ถุงเท้าสีน้ำตาลอ่อน ทำด้วยไนลอนชนิดบาง ไม่มีลวดลาย ยาวเหนือเข่า (๒) ถุงเท้ายาวสีขาว ลักษณะเช่นเดียวกับถุงเท้าสีน้ำตาลอ่อน (๓) ถุงเท้าสั้นสีขาว ทำด้วยไนลอน ไม่มีลวดลาย พับแล้วอยู่สูงจากข้อเท้า ๘ เซนติเมตร
sectionNo: 13
content: ข้อ ๑๓ กระเป๋าถือ มี ๒ ชนิด คือ (๑) กระเป๋าถือสีดำ ทำด้วยหนังหรือวัตถุเทียมหนังสีดำ รูปสี่เหลี่ยมผืนผ้า สูงไม่เกิน ๑๘ เซนติเมตร ยาวไม่เกิน ๒๓ เซนติเมตร ไม่มีลวดลาย มีสายสะพายที่ไหล่ซ้ายห้อยลงมาแนวเข็มขัด (๒) กระเป๋าถือสีขาว ลักษณะเช่นเดียวกับกระเป๋าถือสีดำ
sectionNo: 13
content: กระเป๋าถือทั้งสองชนิดให้ใช้สีตามสีของรองเท้า
sectionNo: 3
content: หมวด ๓ อินทรธนู
sectionNo: 14
content: ข้อ ๑๔ อินทรธนู เป็นอินทรธนูแข็งทำด้วยสักหลาดหรือเสิร์จสีน้ำเงินดำเป็นแผ่นสี่เหลี่ยมผืนผ้าปลายรวบ กว้าง ๔.๕ เซนติเมตร ยาว ๑๑ เซนติเมตร ที่ปลายรวบติดโลหะสีทองขนาดเล็ก ๑ ดุม ที่กึ่งกลางอินทรธนูตามยาวมีแถบสักหลาดสีแดง กว้าง ๑ เซนติเมตร ทับด้วยแถบไหมทองหรือวัตถุเทียมไหมทอง กว้าง ๐.๖ เซนติเมตร
sectionNo: 14
content: สำหรับหัวหน้านักเรียนมีเครื่องหมายทำด้วยโลหะรูปพญานาคพันสมอสีเงิน กว้าง ๒ เซนติเมตร สูง ๓ เซนติเมตร ติดกึ่งกลางอินทรธนูทั้งสองข้าง และหัวหน้าชั้นสูงสุดมีเครื่องหมายทำด้วยโลหะรูปพญานาคพันสมอสีเงิน กว้าง ๒ เซนติเมตร สูง ๓ เซนติเมตร ติดที่กึ่งกลางอินทรธนูข้างขวา
sectionNo: 4
content: หมวด ๔ เครื่องหมายสถาบัน และเครื่องหมายชั้นปีการศึกษา
sectionNo: 15
content: ข้อ ๑๕ เครื่องหมายสถาบัน มีลักษณะเป็นวงกลมสองวงซ้อนกัน เส้นผ่าศูนย์กลาง ๒ เซนติเมตร รัศมีโดยรอบเป็นสีทอง วงกลมนอกเส้นผ่าศูนย์กลาง ๑.๕ เซนติเมตร ลงยาสีขาวมีตัวอักษรสีทองคำว่า “วิทยาลัยพยาบาลกองทัพเรือ กรมแพทย์ทหารเรือ” วงกลมในเส้นผ่าศูนย์กลาง ๑ เซนติเมตร ลงยาสีแดง
sectionNo: 15
content: ภายในวงกลมมีโลหะรูปพญานาคลงยาสีเขียวพันสมอสีทอง ให้ติดที่ปกเสื้อ ดังนี้ (๑) เครื่องแบบปฏิบัติงานพยาบาลซึ่งใช้ในงานพิธีและเครื่องแบบปฏิบัติงานพยาบาลปกติ ติดที่ปกเสื้อด้านซ้าย (๒) เครื่องแบบชนิดอื่น ติดที่อกเสื้อด้านขวาเหนือป้ายชื่อ ยกเว้นเครื่องแบบฝึก
sectionNo: 16
content: ข้อ ๑๖ เครื่องหมายชั้นปีการศึกษา มี ๓ แบบ คือ (๑) แบบดุมเกลี้ยง ทำด้วยโลหะสีทอง มีลักษณะกลมแบน หนา ๐.๒ เซนติเมตร ใช้กับเครื่องแบบนักเรียนพยาบาลศาสตร์ โดยประดับที่ชายคอเสื้อทั้งสองข้างเมื่อแต่งเครื่องแบบปกติขาวคอแบะ เครื่องแบบปกติขาวคอพับ เครื่องแบบปกติคอพับ เครื่องแบบลำลอง เครื่องแบบฝึก
sectionNo: 16
content: และเครื่องแบบกันหนาว มีจำนวนดุมเท่ากับชั้นปีการศึกษา แตกต่างกัน ดังนี้ ชั้นปีที่ ๑ ดุมขนาดเส้นผ่าศูนย์กลาง ๑ เซนติเมตร จำนวน ๑ ดุม ชั้นปีที่ ๒ ดุมขนาดเส้นผ่าศูนย์กลาง ๐.๘ เซนติเมตร จำนวน ๒ ดุม เรียงตามแนวชายคอเสื้อ ชั้นปีที่ ๓ ดุมขนาดเส้นผ่าศูนย์กลาง ๐.๘ เซนติเมตร จำนวน ๓ ดุม เรียงเป็นรูปสามเหลี่ยม
sectionNo: 16
content: ชั้นปีที่ ๔ ดุมขนาดเส้นผ่าศูนย์กลาง ๐.๘ เซนติเมตร จำนวน ๔ ดุม เรียงเป็นรูปสี่เหลี่ยมจัตุรัส เครื่องหมายชั้นปีการศึกษานี้ เมื่อใช้กับเครื่องแบบฝึกให้ปักด้วยด้ายหรือไหมสีเหลืองจำปา (๒) แบบแถบ ปักด้วยด้ายหรือไหมสีน้ำเงินดำ เป็นแถบกว้าง ๑ เซนติเมตร ยาว ๗ เซนติเมตร เฉียง ๓๐ องศา
sectionNo: 16
content: อยู่ใต้เครื่องหมายเหล่าทหารแพทย์ คือ พญานาคพันไม้เท้า เหนือเครื่องหมายเหล่าทหารแพทย์มีรูปสมอภายใต้พระมหามงกุฎ มีรัศมี มีจำนวนแถบตามชั้นปีการศึกษา เครื่องหมายชั้นปีการศึกษานี้ ใช้กับเครื่องแบบนักเรียนพยาบาลศาสตร์ระดับต้นเมื่อใช้เสื้อคอพับสีขาวหรือเมื่อแต่งเครื่องแบบ โดยประดับที่แขนเสื้อด้านซ้าย (๓)
sectionNo: 16
content: แบบตัวเลขไทย มีลักษณะเป็นตัวเหลี่ยมยกขอบ ทำโดยโลหะสีทอง กว้าง ๒ เซนติเมตร สูง ๑.๒ เซนติเมตร เครื่องหมายชั้นปีการศึกษานี้ ใช้เครื่องแบบสำหรับนักเรียนพยาบาลศาสตร์และนักเรียนพยาบาลศาสตร์ระดับต้นเมื่อแต่งเครื่องแบบปฏิบัติงานพยาบาลปกติ โดยติดที่อกเสื้อด้านขวาเหนือป้ายชื่อ
sectionNo: 5
content: หมวด ๕ เบ็ดเตล็ด
sectionNo: 17
content: ข้อ ๑๗ นักเรียนพยาบาลศาสตร์และนักเรียนพยาบาลศาสตร์ระดับต้น ขณะที่ขับขี่รถจักรยานยนต์ให้ใช้หมวกป้องกันศีรษะสีขาว ไม่มีลวดลาย ลักษณะกลมตามรูปศีรษะปิดถึงท้ายทอยประกอบกับเครื่องแบบ
sectionNo: 18
content: ข้อ ๑๘ เสื้อกันหนาว ทำด้วยผ้าสีน้ำเงินดำ ปกเสื้อเรียวตามแนวคอเสื้อถึงระดับอก ด้านหน้าผ่าตลอดและมีซิปตั้งแต่ระดับอกถึงชายเสื้อ มีกระเป๋าเจาะเฉียงในตัวด้านล่างทั้งสองข้าง ด้านหลังจากข้างลำตัวทั้งสองข้างขนานกับชายเสื้อมีสาบกว้าง ประมาณ ๔ เซนติเมตร ยาวประมาณ ๗ เซนติเมตร ชี้ไปทางด้านหลัง
sectionNo: 18
content: ปลายสาบเป็นรูปชายกลางแหลม มีรังดุมข้างละ ๑ รัง และมีดุมสีน้ำเงินดำข้างละ ๒ ดุม เรียงกันตามแนวชายเสื้อ แขนเสื้อยาวไม่รัดข้อมือ กลางปลายแขนเสื้อด้านหลังทั้งสองข้างมีสาบกว้างประมาณ ๓ เซนติเมตร ยาวประมาณ ๗ เซนติเมตร ชี้ไปทางด้านหน้า ปลายสาบเป็นรูปชายกลางแหลม มีรังดุมข้างละ ๑ รัง
sectionNo: 18
content: และมีดุมสีน้ำเงินดำข้างละ ๒ ดุม เรียงตามขอบแขนเสื้อ
sectionNo: 19
content: ข้อ ๑๙ เสื้อหรือผ้าคลุมกันฝนให้มีชนิด ลักษณะ และการใช้ตามที่กองทัพเรือกำหนด
sectionNo: 20
content: ข้อ ๒๐ เพื่อประโยชน์ในการฝึก หรือเพื่อความสะดวกในการปฏิบัติหน้าที่จะใช้เครื่องประกอบเครื่องแบบตามที่กองทัพเรือกำหนดขึ้นตามความจำเป็นหรือสมควรก็ได้
sectionNo: 21
content: ข้อ ๒๑ ใช้กองทัพเรือจัดทำเครื่องแบบตัวอย่าง หรือเขียนรูปเครื่องแบบตัวอย่างขึ้นไว้เป็นมาตรฐาน
content: ให้ไว้ ณ วันที่ ๒๗ มิถุนายน พ.ศ. ๒๕๓๗ พลเอก วิจิตร สุขมาก รัฐมนตรีว่าการกระทรวงกลาโหม
content: หมายเหตุ :- เหตุผลในการประกาศกฎกระทรวงฉบับนี้ คือ โดยที่เป็นการสมควรกำหนดให้มีเครื่องแบบนักเรียนพยาบาลทหารเรือ วิทยาลัยพยาบาลกองทัพเรือ ในสังกัดกระทรวงกลาโหม และโดยที่มาตรา ๔ แห่งพระราชบัญญัติเครื่องแบบนักเรียนของโรงเรียนในสังกัดกระทรวงกลาโหม พ.ศ. ๒๕๒๑ บัญญัติให้ประเภท ชนิด
content: และลักษณะของเครื่องแบบนักเรียน ต้องเป็นไปตามที่กำหนดในกฎกระทรวง จึงจำเป็นต้องออกกฎกระทรวงนี้
sectionName: กฎกระทรวง ฉบับที่ 2 (พ.ศ. 2566)
content: กฎกระทรวง ฉบับที่ ๒ (พ.ศ. ๒๕๖๖) ออกตามความในพระราชบัญญัติเครื่องแบบนักเรียนของโรงเรียนในสังกัดกระทรวงกลาโหม พ.ศ. ๒๕๒๑ ว่าด้วยเครื่องแบบนักเรียนพยาบาลทหารเรือ
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรแก้ไขส่วนประกอบของเครื่องแบบสำหรับนักเรียนพยาบาลทหารเรือในส่วนที่เกี่ยวกับเข็มขัด ให้เป็นมาตรฐานและเหมาะสมกับการปฏิบัติหน้าที่ จึงจำเป็นต้องออกกฎกระทรวงนี้